Shalom ja tere õhtust!
Eetris on TV7 lisraeli Uudised Jeruusalemmast.
Põhiteemad -
Vasaktsentristliku Sionistliku Liidu juhid Herzog ja Livni
õhutavad avalduses Iisraeli Iraani-teemalisele dialoogile USAga,
et parandada tuumalepet ja jõuda teineteisemõistmisele,
mis täidaks Iisraeli julgeolekuvajadused.
Peaminister Netanyahu õhutas USA presidenti Obamat
lõplikus tuumaleppes Iraani sanktsioone mitte tühistama.
Iisraelis peeti paasapüha lõpetanud mimuna pidustusi
vaatamata tormisele ilmale,
mis sundis tühistama mitmeid traditsioonilisi üritusi.
Vasaktsentristliku Sionistliku Liidu juhid Yitzhak Herzog ja Tzipi Livni
õhutasid avalduses juudiriiki Iraani-teemalisele dialoogile USAga,
et parandada tuumalepet ja jõuda teineteisemõistmisele,
mis täidaks Iisraeli julgeolekuvajadused.
Herzogi ja Livni sõnul peab teineteisemõistmine USAga
puudutama IDF kaitse- ja rünnaku- võime laiendamist ja kasvatamist.
Lisaks tuleks tugevdada liitu ja strateegilist koostööd USAga nii,
et see parandaks Iisraeli heidutusvõimet
ning annaks Iisraelile USA vihmavarju ja piiramatu tegevusvõime
Iraani toetatud Iisraeli vaenlaste vastu
ja tuumaleppe rikkumiste korral.
Ja eelkõige, õiguse mistahes aktsioonile,
mida Iisrael on sunnitud korraldama oma julgeoleku säilitamiseks.
Viimast lauset tõlgendatakse kui nõudmist aktsepteerida
Iisraeli rünnakut Iraani tuumaprogrammi vastu,
kui Islamivabariik peaks tuumalepet jultunult rikkuma.
Laupäevasel Ameerikate tippkohtumisel Panamas
oli USA president Obama optimistlik, et Iraan ja P5+1 (USA, Venemaa,
Hiina, Prantsusmaa, Inglismaa ja Saksamaa) jõuavad kokkuleppele
Teherani tuumaprogrammi kärpimiseks,
vaatamata Iraani ülemjuhi ajatolla Khamenei
karmidele avaldustele eelmisel nädalal.
Alati on selge olnud, et Iraanil on sel teemal oma poliitika,
neil on omad konservatiivid, omad vastuimpulsid,
seoses sellega, kas millegagi edasi minna või mitte
nagu meilgi on meie riigis.
Nii et pole üllatav,
et ülemjuht või hulk teisi kirjeldavad lepingut viisil,
mis kaitseb nende poliitilist seisukohta.
Kuid ma tean, mida arutati
poliitilise lepinguni jõudmise eel.
Olen alati öelnud, et on võimalik "tagasi langeda".
On võimalik, et see ei realiseeru meile rahuldavalt,
nii et saaksime kinnitada, et Iraan ei arenda tuumarelva.
Säilitame võime sanktsioonid taaskehtestada,
kui nad peaksid mingit lepet rikkuma.
Ehk on võimalik struktureerida lõplik tuumalepe viisil,
mis rahuldab nende uhkust, mainet ja poliitikat,
kuid täidab meie peamised praktilised eesmärgid
ja seda peame laskma läbirääkijail otsustada.
Peaminister Netanyahu on Obamaga eriarvamusel Iraani nõude suhtes
kaotada kõik tuumateemalised sanktsioonid Iraani vastu
lõpliku tuumaleppe sõlmimisel.
Viimastel päevadel on Iraan taas näidanud,
miks neid usaldada ei tohi.
Iraan tahab alles jätta oma imetlusväärset tuumavõimekust,
mille abil nad suudaksid tuumarelvi toota.
Iraan nõuab, et kõik sanktsioonid kaotataks kohe
ja keeldub lubamast põhjalikke inspektsioone
kõigis oma kahtlustatavais tehastes.
Samal ajal jätkab Iraan taltsutamatut agressiooni regioonis
ja ülemaailmset terrorismi kogu maailmas.
Kordan veel kord
selle halva lepingu alternatiivi kaht peamist komponenti.
Esiteks, selle asemel,
et lubada Iraanil säilitada ja arendada oma tuumavõimekust,
kärbiks parem leping neid võimekusi märkimisväärselt.
Näiteks sulgeks illegaalsed maaalused tehased,
mida rahvusvahelise kogukonna eest on aastaid varjatud.
Teiseks, selle asemel, et kaotada piirangud
Iraani tuumarajatistele ja -programmile konkreetsel kuupäeval,
seoks parem leping piirangute kaotamise
Iraani regionaalse agressiooni, ülemaailmse terrorismi
ja Iisraeli ähvardamise lõpetamisega.
Iraan vajab lepet rohkem kui keegi teine.
Selle asemel, et Iraanile ohtlikke järeleandmisi teha,
on rahvusvahelisel kogukonnal aeg
kinnitada ja tõhustada oma algseid parema lepingu nõudeid.
Me ei tohi lubada Iraanile, globaalse terrorismi peasponsorile,
kerget teed tuumarelvadeni, mis ähvardaksid kogu maailma.
Iraani ülemjuht ajatolla Khamenei nõudis,
et Iraani-vastased sanktsioonid tühistataks samal ajal,
kui allkirjastatakse lõplik lepe suurriikidega.
Iraani mõjuvõimsaim tegelane, kel on kõigis riigiasjus viimane sõna,
kommenteeris esimest korda
Šveitsis, Lausanne'is, suurriikidega sõlmitud vahelepingut.
Ta kordas oma usku president Rouhani läbirääkimistiimi,
kuid märkustes, mis olid mõeldud konservatiividest lojalistidele,
hoiatas ta USA nn kuratlike kavatsuste eest.
Kui küsite minult, kas olen tuumaleppe poolt või vastu,
siis ma pole ei poolt ega vastu,
sest midagi pole veel toimunud.
Midagi pole veel tehtud.
Kogu asi on detailides, mida ükshaaval arutama hakatakse.
Seni saavutatu
ei garanteeri lepingut
ega ka lepinguni käivad kõnelused.
Pole isegi garanteeritud,
et kõnelused lõpuni kestavad
ja lepinguni viivad.
Ma pole kunagi
kõneluste suhtes Ameerikaga optimistlik olnud.
See pole pettekujutlus, see tuleb kogemusest.
Laupäeval peeti Iisraelis paasapüha lõpetanud mimuna pidu
vaatamata tormisele ilmale,
mis sundis tühistama mitmeid traditsioonilisi üritusi.
Peaminister Netanyahu osales pidustustel Or Akivas,
kus ta rääkis ühtsuse vajadusest.
Iisraelil on võimas hoog sees.
Peame seda jätkama, tegeledes kolme peamise asjaga.
Esimene ja tähtsaim on rahvuslik ühtsus.
Seda peegeldab ka mimuna pidu.
Valimiste tolm on hajumas.
Peame tugevdama Iisraeli kodanike ja rahva ühtsust, ja seda me teemegi.
Teine on rahva heaolu.
Oleme pühendunud Iisraeli kiirele ja impressiivsele majanduskasvule.
Kuid kindlustame,
et sellega kaasneb elukalliduse, eriti eluasemehindade alandamine.
Et see juhtuks, peame suurendama riigi eksporti.
Kolmas teema, mis on ehk hoopis esimene:
peame hoolitsema Iisraeli julgeoleku eest.
Meie ees on mitmed väljakutsed.
Peaminister Netanyahu sõnul on need kolm teemat
tema juhitud uue valitsuse peamiseks fookuseks.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri